cyanic-selkie/wikianc huggingface dataset:
Maximilian Hell
Maximilian Hell eller Höll (født 15. mai 1720 i Selmecbánya/Schemnitz i kongeriket Ungarn – nå Banská Štiavnica i Slovakia, død 14. april 1792 i Wien i Østerrike) var en ungarsk astronom tilhørende den katolske presteorden jesuittene. Han var den siste jesuittprest som, på grunn av et kongelig unntak fra jesuittforbudet, besøkte Norge før 1940 (da franske tropper hadde med seg en jesuitt som feltprest til Narvik). Hensikten med reisen til Norge var å foreta astronomiske observasjoner av Venuspassasjen.
Barndom
Maximilian Hell ble født 15. mai 1720 som Rudolf Maximilian Höll i Selmecbánya/Schemnitz i Kongedømmet Ungarn, nå Banská Štiavnica i Slovakia. Han var den tredje sønnen fra det andre ekteskapet til faren engineer Matthias Cornelius Hell (Matthäus Kornelius Hell) og moren Julianna Staindl. Paret hadde til sammen 22 barn. Ulike registere indikerer at familien var av tysk avstamming, mens Maximilian Hell senere i livet (rundt 1750) erklærte seg som ungarsk.
Utdannelse og karriere
Han trådte inn i jesuittordenens novisiat i Trenčín den 18. oktober 1738, og ble etterpå sendt til Wien der han studerte filosofi. I 1744 ble han satt til å studere matematikk og astronomi, og ble samtidig assistent til pater Joseph Franz (1704–1776), direktøren for det keiserlige stjerneobservatoriet i Wien. Etter virke som dosent i Levoca (Leutschau) i ett år vendte han tilbake til Wien og studerte teologi. Han ble presteviet i 1751.
Magnetterapi
Ved siden av astronomi interesserte han seg også for magnetterapi (magneters påståtte helbredende egenskaper). Ved hjelp av magnetitt arrangerte han magnetiske plater for lindring av smerte, inklusive revmatiske smerter som han selv led under. Dette hadde han gode erfaringer med. Den unge Franz Anton Mesmer, da nettopp uteksaminert fra jesuittenes kolleg i Dillingen i Bayern, fattet interesse for dette, men så i stor grad bort fra magnetene og utviklet egne teorier innen feltet og høstet det meste av æren for nybrottsarbeidet. Senere ble både Hells og Mesmers arbeider og hypoteser underkjent av legevitenskapen, skjønt en utløper av Mesmers hypotese som involverte hypnose holdt seg lenge.
Reisen til Vardø og studiet av Venuspassasjen
Kong Christian VII av Danmark-Norge spurte i 1767 gjennom sin ambassadør hertug Backof i Wien keiserinne Maria-Theresia om pater Hells tjenester for planeten Venus' passasje foran solskiven 3. juni 1769. Det var en prestisjesak for europeiske makter å observere denne sjeldne begivenhet, og 1769 ble et slags «venusår.» Slik sendte f.eks. den britiske konge kaptein James Cook til Tahiti i samme hensikt, og det ble også foretatt observasjoner i Mexico. Festningen i Vardø i Finnmarken ble valgt fordi midnattssolen burde gi ekstra lang observasjonstid. At kongen bad nettopp Hell om å komme, innebar at han suverent satte seg over den danske lovs (av 1683) katolikkforbud med dødsstraff for «munker, jesuitter og lignende papistiske prester» som ble påtruffet i riket. Keiserinnen sa ja, og Hell kunne, etter å ha innhentet tillatelse fra jesuittergeneralen pater Lorenzo Ricci og fra pave Klemens XIII, velge ut medarbeider og forberede avreisen, som fant sted i april 1768. Hans ledsager ble legbroren Janos Sajnovics, også han en astronom men samtidig noe av en lingvist. Dessuten hadde de med seg tjeneren Sebastian og hunden Apropos.
Etter et halvt års reise ankom ekspedisjonen den 11. oktober 1768 Vardø ved Barentshavet. Ved hjelp av sine fullmakter og festningens kommandant major C.H. Eckleff og hans femti knekter, oppførte Hell nå sitt observatorium. Intet av det er igjen i dag, men stedet er markert med en minnetavle. Et huskapell ble også innrettet. Venuspassasjen skulle inntreffe 3. juni 1769. Men Hell kunne i ventetiden også beskjeftige seg med observasjoner av nordlyset, havvannets fosforescens og polarområdets flora og fauna. Sajnovics gjennomførte sin omfattende sammenlignende språkforskning av det samiske språk.
Dagen da Venuspassasjen skulle inntreffe, begynte imidlertid med tett tåke – noe som ikke er uvanlig på den årstiden. Litt flaks hadde han likevel, for på kvelden ble det klarvær. Perfekte forhold for observasjon. Dermed kunne de avgjørende ytre og indre tangeringene ved Venus’ inntreden på solskiven noteres med god nøyaktighet, kvart over ni på kvelden. Så la imidlertid en svart sky seg over sola, mens resten av himmelen irriterende nok var skyfri.
Men få minutter før Venus skulle forlate Sola forsvant skyen. Og derfor fikk Hell likevel med seg Venus’ utgang også. Resten av oppholdet i Vardø og tilbakereisen til København ble derfor et eneste langt triumftog for jesuittpresten og hans følge.
De to jesuittene kom tilbake til Wien i august 1770.
Mistanker
Hell var sen med å publisere sine observasjoner. Årsaken var at han først ville offentliggjøre dem for kong Christian VII i en privat audiens. Det fornærmet og forarget resten av det internasjonale astronomimiljøet.
Blant annet grunnet forsinkelsen som utsatte publikasjonen av hans funn ble Hell etterpå utsatt for mistanker om at han hadde manipulert sine data for å få dem til å harmonere med observasjoner av Venuspassasjen foretatt andre steder i verden. Mistanken ble styrket av den daværende direktør av Wiener-observatoriet, Joseph Johann Littrow, som mente å finne indikasjoner for dem i originalmanuskriptene (jf. Littrows publikasjon «[Hells] Reise nach Wardö und seine Beobachtung des Venus-Durchgangs in Jahre 1769», Wien, 1835).
Maximilian Hell fikk dermed aldri den anerkjennelsen som tilkom ham. Vardø-observasjonene fikk heller ikke den betydningen de fortjente i det internasjonale kappløpet om å finne den nøyaktige avstanden mellom Sola og Jorda. Det internasjonale fagmiljø mente at Hell måtte ha regnet feil. Sannheten var en annen: Hell hadde gjort usedvanlig gode observasjoner i Vardø. Været hadde vært gunstig på de avgjørende tidspunktene, utstyret pålitelig og hans bestemmelser av lengde- og breddegrad presise.
Hell ble ikke renvasket før lenge etter sin død. Innen den hadde en verre begivenhet rammet ham: Oppløsningen av jesuittordenen i 1773. Den gjorde ham til en bitter og skuffet mann. Hans plan for grunnleggelsen av et vitenskapsakademi i Wien ble avvist av keiserinnen. På grunn av pengemangel fikk han ikke utgitt en komplett versjon av sine reiseskildringer. I 1792 døde han etter en lungebetennelse.
Renvasking
Det var ikke før i 1883 at Hells gode navn og rykte ble gjenopprettet da professor Simon Newcomb kunne avvise Littrows falskneripåstander. Newcomb foretok en ny og grundig analyse av dokumentene, og fant at Littrows konklusjoner var uten holdepunkter (jf. artikkelen «On Hell’s alleged falsification ...» offentliggjort i «Monthy Notices of the Royal Astronomical Society», 43 (1883)).
Simon Newcomb klarte å påvise et de angivelige spor etter bruk av viskelær i Hells notater ikke var annet enn resultatet av at papiret var blitt brettet, og at de formentlige korrekturer bare var en utelukkende fortydeligende dobbeltskriving av tallene, annen gang med et annet blekk. Alle viktige nedtegnelser i notatene var foretatt på Vardøhus, understreket den amerikanske astronomen.
Til minne om Hell
Månekrater: Hell-krateret sør på månens jordvendte side er oppkalt etter pater Maximilian Hell (32,4 S, 352,2 Ø, diameter 33,3 km). Det er et av hele 35 månekrater oppkalt etter forskere tilhørende jesuittordenen.
I 1894 oppkalte man i Wien Ottakring (16. Bezirk) en gate etter ham: Hellgasse.
Luca Galletti
Luca Galletti (født 14. september 1980 i Lugo) er en italiensk sprinter, som hovedsakelig konkurrerer på 400 meter.
Resultater
Han deltok i EM i friidrett 2010 i Barcelona, med det italienske stafettlaget. I semifinalen løp Claudio Licciardello, Luca Galletti, Domenico Fontana og Marco Vistalli. De kom til finalen, men Domenico Fontana løp ikke finaleløpet; der bestod laget av Marco Vistalli, Luca Galletti, Claudio Licciardello og Andrea Barberi. Italia kom på åttende- og sisteplass i finalen, med tiden 3.04,20.
Kirkevoll skole (Bergen)
Kirkevoll skole er en kommunal barne- og ungdomsskole ved Fanahammeren i Fana bydel i Bergen. Skolen er dimensjonert for 600 elever. Ungdomstrinnet mottar også elever med bakgrunn fra barneskolene Krokeide skole og Nordvik skole.
Maximilian Hell
Observatoriet i Vardø
Observatoriet Hell hadde latt bygge ble ikke stående. Mannen som i 1773 overtok stillingen som observator i Vardøhus var ikke dyktig nok, og etter fem år returnerte han til Danmark uten å ha foretatt seg noe av vitenskapelig verdi. Observatoriet forfalt og i 1876 var det helt forsvunnet.
Kirkevoll skole (Bergen)
Historikk
Kirkevoll skole ble grunnlagt i 1893, og var da en sammenslutning av ulike skoler inndelt i kretser. Åneskretsen ble delt, og en del av denne kretsen, sammen med Hamre, Kismul, Sæle, Titlestad og Smedsvik krets, ble slått sammen med Kirkekretsen skole. Denne ble igjen slått sammen med Voldedalen skolekrets. Den nye sammenslutningen ble kalt Kirkekretsen skole, og skolen flyttet inn i nybygg på Kirkevoll samme år. Om lag år 1919 endres skolens navn til Kirkevoll krets, og deretter Kirkevoll skole. I 1949 ble det opprettet to framhaldskoleklasser ved Kirkevoll skole, men disse ble organisert utenom skolens egen organisasjonsstruktur. Klassene samlet elever fra flere folkeskoler i Ytre Fana. I 1958 flyttet de til skole på Skjold, og siden over til Hop og Rå skoler. Ved kommunesammenslutningen i 1972 skifter eierskapet for Kirkevoll skole fra Fana til Bergen kommune.
Skolebygningene
Skolens eldste del ble oppført i 1893. Men allerede i 1903-1904 ble den utvidet. I 1931 startet en større ombygging, ved arkitekt Erling Ross. Denne sto ferdig i 1933 og hadde plass til tannklinikk og folkebad. I 1964 ble skolen igjen utvidet med et tilbygg, ved kommunearkitekten i Fana. Dette bygget ligger på oversiden av den gamle skolebygningen, og inneholder klasserom, aktivitetsrom, musikkrom, kontorer, lærerværelse, materialrom etc. I 1990 fikk skolen ny gymsal. Enda et nybygg kom i 1993, ved kommunearkitektene Kjell Brun og Odd Sørhus. Dette tilbygget fikk Bergen kommunes byggeskikkspris. Bygningskomplekset ved Kirkevoll skole dokumenterer skolebygningshistorie over en periode på hundre år.
Arkivet
Informasjon om skolen finnes i skolens arkiv, oppbevart ved Bergen Byarkiv. Skolens forhistorie blir også dokumentert i arkiv etter Kirkekretsen skole. Dette arkivet overlappes av arkiv etter Kirkevoll skole, men er utskilt som egen arkivskaper og har arkivmateriale fra 1881-1944. Ved avlevering ble det funnet arkivmateriale også etter Åneskretsen skole og Voldedalen skole. Arkivet etter Kirkevoll skole inneholder informasjon om skolens bygninger, organisering, prosjekter, daglige arbeid, elever, lærere og personale. Noe av bygningshistorien dokumenteres gjennom foto og tegninger. Fotosamlingen inneholder også bilder av lærere og elever over et helt århundre.
Manuel Urrutia Lleó
Manuel Urrutia Lleó (født 8. desember 1901 i Yaguajay, død 5. juli 1981 i Queens, New York) var jurist, dommer i Santiago de Cuba og fungerte som provisorisk president på Cuba i perioden 3. januar 1959 – 17. juli 1959.
Urrutia var ikke medlem av noe parti eller revolusjonær gruppe som for eksempel 26. juli-bevegelsen eller El Directorio Revolucionario (Det revolusjonære direktorat), men hadde vunnet respekt hos de revolusjonære for sin juridiske integritet. Blant annet hadde han som dommer i Santiago de Cuba nektet å ilegge revolusjonære harde straffer fordi han ikke kunne se at lovverket krevde harde straffer for overtredelser begått mot president Fulgencio Batista, som ikke var blitt valgt av folket i henhold til grunnloven av 1940. En av dem som fikk milde straffer, var Frank Pais, lederen for 26. juli-bevegelsen i provinsen Oriente.
Den revolusjonære regjeringen under president Urrutia bestod av 25 personer.
Mesterligaen 2006/2007 gruppe E
Gruppe E i Mesterligaen (Champions League) 2006/2007 besto av, , og
Liv Heløe
Liv Heløe (født 3. februar 1963 i Harstad) er en norsk skuespiller og dramatiker. Hun har skrevet både skuespill og hørespill.
Heløe har arbeidet som skuespiller ved blant annet Riksteatret, Teatret Vårt, Det Åpne Teater, Den Nationale Scene (1988–95), NRK Drama (1990–91) og ved Nationaltheatret (1995–99).
Hun ble oppført første gang som dramatiker med Negressen (1992). Hun var elev ved Pilotprosjektet for dramatikere 2001-2003.
Hun ble tildelt Ibsenprisen i 2006 for stykkene Lise L og I dag og i morgen. Prisen ble delt med Finn Iunker. I juryens begrunnelse het det blant annet: (Hun v)iser stor tematisk bredde, politisk engasjement og eksponerer dramaturgisk styrke og kløkt gjennom stykkene, Lise L (Nasjonalteateret), I dag og i morgen (Hålogaland teater), Veien hjem, Radioteateret og Dag (for den unge scenen DUS).
Hun behandler tilsynelatende hverdagslige tildragelser i et menneskes liv, men når arbeidet med tekstene hennes utvikler seg, åpner hun for store dyp i den menneskelige psyke og viser en skarp iakttagelse av felles menneskelige og politiske problemstillinger, som det globaliserte samfunn stiller opp for oss alle.
I 2010 ble hennes forestilling Før det ringer tildelt Heddaprisen for beste barne- og ungdomsforestilling. Juryen omtalte Heløe som «en begavet dramatiker som arbeider målbevisst både for å gripe tak i problemstillinger som opptar de unge, og for å finne den rette tonen i skildringen av ungdommelig hverdag.»
Hun ble i 2019 tildelt 10-års «Stipend for etablerte kunstnere» av Norsk kulturråd.
Team Designa Køkken-Blue Water
Team Designa Køkken-Blue Water var et dansk sykkellag, som syklet i UCI Europe Tour. Laget sykler på Pinarellosykler.
Fra 2010-sesongen fusjonerte laget med danske Team Blue Water og ble til Team Designa Køkken-Blue Water. Etter sesongen ble laget lagt ned.
Hunnfeltene
Hunnfeltene er tre nesten sammenhengende gravfelt datert fra yngre bronsealder til yngre jernalder (ca. 1000 f.Kr. til ca. 900 e.Kr.) på det såkalte «ytre raet» ovenfor Hunnebunn i Skjærviken i Fredrikstad. Feltene ligger ca. 1,5 kilometer øst for Borge kirke, på nordsiden av fylkesvei 130, «Oldtidsveien», som går mellom Fredrikstad og Skjeberg. Funnene fra Hunnfeltet kan karakteriseres som svært rike, det gjelder særlig en serie funn fra romertid, med våpen, bronsekjeler, glassbegre og andre provinsialromerske importgjenstander.
Feltene omfatter totalt 145 synlige gravminner, men omfattende utgravninger har vist at det finnes både graver og andre spor av fortiden under flat mark. Det er tre hovedkonsentrasjoner av gravminner. Vestfeltet består av 60 gravhauger og -røyser. Midtfeltet er trukket litt nord for veien og består av 43 gravminner, og Sørfeltet (Stenringfeltet) har i alt 48 gravminner, deriblant 11 runde steinsetninger som ligger tett sammen på et relativt begrenset område. To av disse er datert så tidlig som ca. 500 f.Kr.
Gravfeltene har vært kjent svært lenge, og mange gravhauger bærer preg av gravplyndring. Den tidligste utgravning en kjenner fant sted i 1894, og en del gjenstander ble året etter levert inn til Universitetets Oldsaksamling. I 1902-03 ble det igjen gjort uautorisert utgravning, ingen funn er kjent fra dette. I 1908-10 ledet daværende arkeologistudent Helge Gjessing undersøkelse av til sammen ni hauger på Vestfeltet. I 1950-53 var Hunnfeltet arena for et stort internasjonalt forskningsprosjekt der arkeologer fra en rekke land møttes for å utveksle erfaringer i arkeologisk feltarbeid. Initiativtakere til prosjektet var Anders Hagen og Erling Johansen. Gjennom 1970-tallet var det flere mindre utgravninger på feltet, blant annet som seminargravinger for arkeologistudenter.
Gravfeltene er skiltet og tilrettelagt for publikum. Det er parkeringsplasser ved Vestfeltet og Sørfeltet.
Force majeure
Force majeure (fransk for «større kraft, overmakt») er en vanlig klausul i kontrakter som i utgangspunktet løser en eller begge parter fra ansvar for mislighold når en ekstraordinær hendelse eller omstendigheter utenfor partenes kontroll – som flom, krig, opprør og naturkatastrofer – hindrer en eller begge parter i å gjennomføre forpliktelser foreskrevet i kontrakten. Begrepet skriver seg fra romerretten.
Under internasjonal lov refererer force majeure til uimotståelige eller uforutsette hendelser utenfor kontrollen til staten som setter staten ute av stand til å gjennomføre internasjonale forpliktelser.
I alminnelig deliktsrett (erstatningsrett utenfor kontrakt) anses force majeure i enkelte tilfeller å være ansvarsbefriende der det i utgangspunktet foreligger et objektivt ansvar (ansvar uten skyld). Dette gjelder både i norsk erstatningsrett og erstatningsrett.
Julemust
Julemust er en type brus med tradisjoner fra juletid i Sverige. Den selges i påsken som påskmust og ellers i året som must.
Historie
Etter en reise i Tyskland like etter århundreskiftet kom Harry Roberts, sønn av leskedrikkprodusent og avholdsmann Robert Roberts, hjem til Sverige med en rekke oppskrifter på alkoholfrie drikker. I 1910 etablerte de selskapet Roberts essens- & extraktfabrik (senere AB Roberts) i Örebro og begynte produksjon av julemust under navnet , da de så på drikken som et alkoholfritt alternativ til juleøl. Navnet på drikken ble endret til Julmust mot slutten av 1920-årene.
I dag produserer AB Roberts julemust-essens for andre leskedrikkprodusenter. Oppskriften er hemmelig og det er kun tre personer som kjenner den.
Handel
Det finnes rundt 30 ulike typer julemust i Sverige. I 1999 ble det konsumert 45 millioner liter julmust i løpet av desember måned. Det utgjør fem liter per innbygger i Sverige i julemåneden. Julemust utgjorde 50 % av det svenske markedet for leskedrikker i desember 1999.
Roma Mineralvannfabrikk i Lillestrøm er den eneste norske produsenten av julemust.
Steil og hel
Steil og hel var en av de illegale avisene som ble utgitt under den tyske okkupasjonen av Norge under andre verdenskrig.
Steil og hel ble startet høsten 1941, da okkupantene beslagla folks radioapparater for å forhindre at man lyttet på sendingene fra London. Avisnavnet spilte på nazistenes beryktede Hitler-hilsen. Avisen utkom de fleste dager fram til 1943. Redaktører var Kåre Grinseng og Birger Tvedt.
I februar 1943 ble avisen rullet opp. Grinseng ble arrestert sammen med Per Blikberget, Harald Johansen, Ola Koppang og Finn Molvig. Alle ble sendt til Tyskland, men overlevde konsentrasjonsleirene.
Urban primitive
Urban primitive
Vokterne
Vokterne eller Ukjente makter er en bokserie for ungdom av Willy Ustad. Serien kom på Cappelen forlag i seks bind fra 1998 til 2003.
Ustad har alltid rekna seg som science fiction-forfatter. Han debuterte med ei scifi-bok. Hans første og største serie, Fire søsken, inneholder mange science fiction-elementer, og minst tre bøker er reine scifi-romaner (bind 17, 24 og 28).
Men den norske forlagsverdenens redsel for å tape penger på science fiction, og spesielt på ny norsk scifi i pocket, gjorde at han ikke fikk realisert så mange av ideene sine. Helt til han fikk sjansen til å skrive serie for ungdom. Ungdomsbøker har alltid vært et nisjemarked med plass for noe science fiction i Norge.
Seriens fantastiske ugangspunkt er ikke brukt så ofte før. (Andre Norton brukte den i en swords and sorcery-roman for mange år sida.) I en litt avsides småby i Trøndelag fins det et distrikt – halvøya på sørsida – som står folketomt og langsomt vokser. Men mesteparten av byfolket oppfatter ikke det. Hverken de eller folk på gjennomreise klarer å se at det er noe i den retninga der den døde delen av byen ligger – eller å tenke på at det er ei retning de aldri ser i.
Det skjedde noe her, på 1800-tallet en gang. Men det er glemt, vekk fra hukommelsen, som den døde bydelen er usynlig.
En liten rufsete gruppe mennesker kan likevel se. De veit at det er noe der inne, og de slutter seg sammen på Kafe Skummel for å passe på det. Blant dem er seriens navnløse jeg-person, en ung gutt.
Med dette utgangspunktet forteller Ustad ei X-Files-aktig grøsserhistorie med lokaler som han kjenner godt: ødslige, nedlagte militærleirer, de store grenseskogene mot Sverige, den øde bydelen som forfaller, men ellers er som for mange, mange år sida. Dette er blanda med action, store konspirasjonsteorier og sprang utover i Norge og verden.
Serien er nok også en hommage til flere av det seine 1900-tallets store science fiction-filmer: Alien, Close Encounters of the third kind, kanskje også Twin Peaks. Her fins også atskillig urskogsromantikk og -mystikk fra Finnskogen, mystiske meldinger bakt inn i gamle viser av Dan Andersson, teknologi fra Detroit til Det Ytre Rom, forsiktig tenåringskjærlighet med mer – kort sagt, det meste som en fantasihungrig ung leser kan ønske seg.
Elementer fra både intrigen og persongalleriet finnes igjen fra Ustads andre serier. Et fantastisk element og en person går igjen fra en av de tidlige bøkene i Fire søsken. En annen viktig person er med i Ustads nyeste serie, Journalisten. En tredje viktig person har samme etternavn som helten i Ustads historiske roman om Svartedauen, Et liv i dødens tid. I 5. bind i serien leser deltakerne ei bok av Willy Ustad (forfatter ikke oppgitt i teksten!), UFO i Norge. Forresten er også en av hovedpersonene, den ikke navngitte forfatteren, mistenkelig lik en viss utmarksforfatter fra Trøndelag...
Ellen Økland Blinkenberg
Ellen Økland Blinkenberg (født 24. mars 1967) er en norsk lege og spesialist i medisinsk genetikk. Hun er overlege ved Senter for medisinsk genetikk og molekylær medisin, Haukeland universitetssykehus.
Hun ble cand.med. ved Universitetet i Bergen i 1994. Hun har vært medlem av Rådet for legeetikk siden 2010 og er oppnevnt som medlem av Helsedirektoratets bioreferansegruppe. I 2013 utgav hun en bok som forklarte og drøftet personvern- og etiske spørsmål som oppstår i forbindelse med utviklingen i medisinsk genetikk, Min DNAgbok, året etter utgitt som Genboka : personlig og forståelig om genetikk
Einstök
Einstök eller Einstök ölgerd er et islandsk bryggeri som befinner seg i Aukureyri, like sør for polarsirkelen. Bryggeriets mest populære øl "Einstök White Ale", et hveteøl med litt fruktig smak og et hint av appelsin. Det eneste stedet i verden du kan få denne ølen på tappekran utenfor Island er i den Norske pavilijongen i Walt Disney World Epcot, Florida.
Ølsorter under merket;
Mekanisk heving
Mekanisk heving er en måte å heve en deig på. Mekanisk heving foregår ved at luftbobler blir pisket inn i deigen enten for hånd eller med maskin. På den måten blir det dannet luftbobler inne i deigen. Luftboblene utvider seg når bakverket stekes i ovnen. At hevingen er mekanisk vil si at hevingen blir skapt med kraft.
Denne måten å heve deiger på brukes blant annet i formkaker der luft blir rørt inn i deigen når fett og sukker røres hvitt. Den kan også brukes i produksjonen av sukkerbrød, der blir luft pisket inn i deigen når egg og sukker piskes til eggedosis.
Liste over fiskefamilier
Liste over fiskefamilier er fisk sortert alfabetisk etter familienes vitenskapelige navn.
A – B – C – D – E – F – G – H – I – J – K - L – M – N – O – P – R – S – T – U – V – W – X – Y – Z
A
Ab-Am – An-Ap – Ar-Au
G
Ga-Gr – Gy
H
Ha-Ho – Hy
M
Ma-Mi – Mo-My
P
Pa-Pe – Ph-Pl – Po-Pr – Ps-Pt
S
Sa-Sc – Se-St – Su-Sy
Maciej Żurawski
Maciej Stanisław Żurawski (født 12. september 1976 i Poznań) er en polsk tidligere fotballspiller som sist representerte fotballklubben Wisła Kraków. Żurawski fikk i perioden 1998–2008 72 landskamper og 17 landslagsmål for. Han var blant annet med på å vinne gullet med polske Wisła Kraków fire ganger, og er seriemester med skotske Celtic FC to ganger. Han startet sin fotballkarriere i klubben Lech Poznan og debuterte den 31. juli 1994 mot Widzew Łódź, som de vant 4-0 over.
Zoboomafoo
Zoboomafoo er en amerikansk-canadisk pedagogisk TV-serie for barn som gikk på PBS fra 1999 til 2001.
Rælingen SK
Rælingen SK kan være:
Jon Mogenssøn Skanke
Jon Mogenssøn Skanke (født ca. 1570, henrettet på Nordnes ved Bergen i 1618) var en meget lærd magister og teolog.
Utdannelse
Jon Mogenssøn (eller Magensen) Skanke studerte ikke i Wittenberg slik svarteboksagnene om ham vil ha det til, men ble student i Helmstadt i 1590. 23. august 1593 ble «Magister Jonas Magni Schanchius Norvegus» promovert ved universitetet i Rostock, hvor han tok magistergraden.
Rektor og prest
Skanke kom som rektor til latinskolen til Bergen, og ble gift med Magdalene Foss, som var datter av biskop Anders Foss. Her ble han i 1596 stevnet for retten for tjenesteforsømmelse ved skolen, innbrudd i bispegården og konemishandling. Han måtte i fengsel og sone i Blå tårnet i København, og før han slapp ut igjen var han nødt for å be sin hustru og svigerfar om unnskyldning for sin voldsomme framferd.
I årene 1597 til 1617 fungerte Skanke som sokneprest til Innvik i Nordfjord, (Sogn og Fjordane).
Granskingen av Herr Jon
Heller ikke i Innvik klarte Meistar-Jo å leve et kristent, rolig og sedelig liv. Han ble flere ganger stevnet for retten for konemishandling og utroskap. 11. september 1613 stevnet tjenestejenta Ragnhild Torsteinsdotter presten inn for domskapitlet i Bergen for usømmelig omgang, men oppnådde selv å bli stemplet som både tjuv og hore.
To år senere mottok Herr Jon en kraftig advarsel fra slottsherren og bispen. Til sist leverte prestekona og kirkelyden inn et nytt klagemål på presten til futen i Nordfjord, Jakob Andersson Foss. Herr Jon ble stevnet for hele tre forbrytelser;
Folketradisjonen dømte ham annerledes
I sagnene som fortelles om Herr Jon rettes anklagene i stedet mot hustruen, og henrettelsen forklares med at det var hun som hadde forrådt sin mann og løyet på ham. Av bygdehistorikeren Peder Fylling fikk Henrik Ibsen høre sagnet om Meistar-Jo da han i 1862 samlet folkeminner på Sunnmøre. Som kriteriumsmotiv tjener stedsnavnet Mordskogen, som er en bjørkeskog like nedenfor prestegården, hvor Jon ifølge sagnet påstås å ha blitt henrettet. Folketradisjonen hevder således at presten var uskyldig dømt og ble halshugd på stedet, og at prestekona selv var den som beordret eksekusjonen i det samme hun så båten stevne inn fjorden med benådning fra kongen i København. Historien om benådning må være diktet opp for å styrke holdningsaspektet ved sagnet.
Spamdexing
Spamdexing er en form for søkemotoroptimalisering som fordrer bevisst manipulering av søkemotorer på internett. I mange tilfeller skjer spamdexing ved hjelp av automatiserte programmer.
Hovedprinsippet for spamdexing er å få en eller flere nettsider til å rangeres høyere i søketreff ved å publisere mengder med artikler som lenker til disse nettsidene. Dette vil av søkemotorer oppfattes som at nettsidene har høyere relevans. Spamdexing anvendes også utstrakt for å drukne negativ omtale av svindelforetak ved å publisere mengder av positiv omtale og samtidig involvere de "negative" søkeordene.
Spamdexing er ikke ulovlig, men regnes i de fleste kretser som meget uetisk og useriøst.
Mekele
Mekele (eller Makale eller Makele) er hovedstaden i Tigrayregionen i Etiopia. Mekele ligger 110 km fra den eritreiske grense. Mesteparten av handelen gikk nordover før Eritrea løsrev seg fra Etiopia i 1993, men nå er grensen stengt. Avstanden fra hovedstaden Addis Abeba er 777 km, og til Aksum er det 260 kilometer
Klima
Mekele ligger på 2000 moh og kan besøkes året rundt. Selv om Etiopia ligger i Afrika er det ikke tropisk klima. Den beste tiden å besøke Mekele er i den kalde tida mellom desember og februar. Regntiden bør unngås da mye av vegnettet er jordveger og blir vanskelig framkommelig når det er regn. Den korte regntida er mellom januar og mars, da faller det ikke regn hvert år. Den lange regntida er mellom juni og midten av september, men i denne regionen slutter ofte regnet allerede i august.
Severdigheter
Kirkene i Lalibela ligger i nærheten av Mekele. Saltkaravaner fra Danakilørkenen.
Borgerkrigsmonumentet er et minnemerke om kampen mot militærjuntaen Derg som styrte Etiopia 1974 til 1987.
Johanneslottet ble bygget av keiser Yohannes IV i 1870, etter at han hadde valgt Mekele som sin hovedstad, og bygde et praktfullt palass i 1870. Palasset er godt vedlikeholdt og brukes i dag som museum, hvor Keiserens trone, keiserlige seng, seremoniklær og rifler kan bli sett.
Samferdsel
Mekele har flyplass med daglige forbindelser med Addis Abeba, Lalibela og Aksum. Flyplassen ligger på et høydedrag 9 km øst for bykjernen og heter Alula Aba Nege. Den ligger på 2250 moh og har en rullebane på 3604 meter som er asfaltert. Det ligger fremdeles flyvrak på flyplassen (2006) etter kampene mot Eritrea.
Et Gjensyn
Et Gjensyn er et lengre episk dikt av Knut Hamsun utgitt i 1878. Det var hans andre bok, og han ga den ut under navnet Knut Pedersen Hamsund. Den er blitt omtalt som «et senromantisk pastisjdikt».
Gringos
Gringos er et norsk reiseprogram med Petter Nome som gikk på NRK1 i 1997 og 1999. I tillegg til å være et rent reiseprogram hadde det som formål å prøve å komme innpå mennesker med andre erfaringer og livsbetingelser enn nordmenn. Programmet ble sendt på fredagskvelder. Det vant åpen klasse under Gullruten 1999.
I andre sesong besøkte programlederen blant annet Las Vegas, der man møtte dragartisten Monti Rock III (som spilte diskjockey i filmen Saturday Night Fever) samt svovelpredikanten «John 3:16» og heksa Marissa.
World Trade Center (1973–2001)
World Trade Center (engelsk for «Verdens handelssenter», ofte forkortet «WTC») var et anlegg bestående av 7 bygninger i Financial District i New York. Den dominerende bygningsstrukturen besto av to identiske skyskrapere, populært kalt «tvillingtårnene» (Twin Towers), som ble rammet av et terrorangrep 11. september 2001. Tårnene raste sammen etter at to kaprede passasjerfly krasjet inn i bygningene.
WTC nordre tårn (WTC I) var verdens høyeste skyskraper med 417 m da det åpnet i 1972. På toppen sto en antenne som økte totalhøyden til 521 meter. Søndre tårn (WTC II) var 415 m, og sto ferdig i 1973. Tvillingtårnene raget 110 etasjer over asfalten på nedre Manhattan og hvert av dem inneholdt 350 000 kvadratmeter kontorplass for en rekke handels- og finansinstitusjoner. Omtrent 50 000 personer arbeidet til daglig i tårnene. Bygningskomplekset var så stort at det hadde sitt eget postnummer (10048).
Juan de Nova
thumb|Posisjon for de såkalte «spredte øyer» ([[Îles éparses) i De franske sørterritorier:
World Trade Center (1973–2001)
WTC ble tegnet av den amerikanske arkitekten Minoru Yamasaki sammen med Antonio Brittiochi.
På stedet der tårnene stod bygges det et nytt skyskraperkompleks, delvis utformet av den polsk-amerikanske arkitekten Daniel Libeskind. Det norske arkitektkontoret Snøhetta har vunnet konkurransen om å bygge et kultursenter, Freedom Cultural Center, som blir en del av det nye World Trade Center.
Gringos
Premieren ble sett av 794 000.
Juan de Nova
• 1 : Bassas da India
World Trade Center (1973–2001)
Terrorisme
Det første terrorangrepet mot World Trade Center fant sted den 26. februar 1993, da en lastebil med eksplosiver ble detonert i parkeringshuset under WTC I. Eksplosjonen drepte seks mennesker, 1000 personer ble skadet. I 1997 og 1998 ble seks terrorister dømt til 240 års fengsel hver for ugjerningen.
Juan de Nova
• 2 : Europaøya
Carl Fredrik Petlund
Carl Fredrik Petlund (født 27. september 1931 i Oslo) er en norsk lege. Han er kjent for sitt arbeid med lymfødem og regnes som en foregangsmann innen lymfødembehandling i Norge.
Juan de Nova
• 3 : Glorieusesøyene
Carl Fredrik Petlund
Petlund ble i 1956 cand.med. og ble i 1966 spesialist i fysikalsk medisin og rehabilitering. I årene 1976 til 1990 var Petlund ved avdeling for fysikalsk medisin ved Rikshospitalet.
Fra 1991 arbeidet Petlund som overlege ved Norsk Lymfødemklinikk, som han i også var med å etablere. Petlund har engasjert seg for utbredelse av kjennskap til lymfødembehandling og har vært særlig aktiv i kursing av fysioterapeuter. Han har publisert artikler om lymfødem og har sammen med Arnfinn Engeset forfattet læreboken Lymfødem: Klinikk og behandling, som har kommet i flere utgaver. Petlund har vært leder for Norsk Forening for Fysikalsk medisin.
I 2010 ble Petlund utnevnt til ridder av 1. klasse av St. Olavs Orden for sin innsats innen lymfologi.
Juan de Nova
• 5 : Tromelinøya
(KM : Komorene, MG : Madagaskar, MU : Mauritius, MZ : Mosambik, RE : Réunion, YT : Mayotte) ]]
Juan de Nova (fransk: lokalt Île Juan de Nova eller offisielt Île Juan da Nova) er en 4,4 km² stor, lav, flat og sandig tropisk øy i den trangeste delen av Mosambikkanalen. Den ligger 140 km fra kysten av Madagaskar, omkring en tredjedel av strekningen fra Madagaskar til Mosambik ved 17° 03′ sør og 42° 43′ øst. Øya ligger i syklonbeltet. Ankring er mulig utenfor nordøstsiden. Det er en 1300 meter lang flystripe på øya. I 2001 ble det bygd et 26 m høyt fyrtårn på nordvestsiden av øya, samtidig som det gamle fra 1966 ble revet. Høyeste punkt er c.a 10 m over havet.
Juan de Nova er omkring 5,5 km lang og 1,6 km på det bredeste. Øya er et naturreservat for sjøfugl og havskilpadder, og er omgitt – og dermed skjermet – av korallrev over et område på omkring 40 km² (men det er ikke en ekte lagune som i en atoll). Skog, hovedsakelig av Casuarinaceae, dekker omkring halve øya. Et stort antall terner (Sterna fuscata) hekker der fra november til mars. Havskilpadder legger egg på strendene.
Øya har navn etter João da Nova, en kjent galisisk admiral og sjøfarer i portugisisk tjeneste som traff på øya i 1501. Den har vært i fransk besittelse siden 1897. Guanoavsetninger (fosfat) ble utvunnet fra begynnelsen av det 20. århundre fram til 1968. Det finnes også kokosnøtter på øya. Juan de Nova var forlatt under andre verdenskrig og ble besøkt av tyske ubåtmannskaper. Det er flere hus, en hangar, jernbanelinje og en båtlandingsplass – mye av det i ruiner.
Frankrike gjør krav på en 200 nautisk mil eksklusiv økonomisk sone rundt Juan de Nova (et havområde på totalt 61 050 km², men som i øst og vest overlapper med tilsvarende sone for henholdsvis Madagaskar og Mosambik, og derfor vil kreve bilaterale grenseforhandlinger). De franske sørterritorier (Terres Australes et Antarctiques Françaises, T.A.A.F.) – deriblant Juan de Nova – ble tidligere administrert fra Paris av en «administrateur supérieur», men er siden 2004 ledet av en «préfet», med hovedkvarter i Saint-Pierre, Réunion. Også Madagaskar krever suverenitet over Juan de Nova. Øya har en liten fransk garnison med tropper fra Réunion, en meteorologisk stasjon, og besøkes dessuten av forskere.
Juan de Nova ligger i et område med sterke strømmer, og en rekke rester av skipsvrak vitner om det farlige farvannet. Restene av et av de største vrakene som fortsatt kan sees, er av SS Tottenham som forliste ved sørkanten av revet i 1911.
Kopi Luwak
Kopi Luwak er verdens dyreste kaffe. Den produseres på Sumatra i Indonesia. Produksjonen foregår ved at en asiatisk palmesivett, et kattelignende dyr, spiser modne kaffebær (røde), for så å la kaffebærene gå gjennom fordøyelsessystemet. Palmesivetten fordøyer kun kjøttet fra disse bærene, og bønnene kommer derfor helskinnet igjennom. Bønnene er innsatt av enzymer som bidrar til å gi den spesielle smaken. Etter at bønnene er blitt vasket og renset ut av avføringen blir bønnene brent.
Flåtestad ungdomsskole
Flåtestad ungdomsskole er en ungdomsskole i Nordre Follo i Viken. Skolen dekker områdene Greverud og Myrvoll. Den sto ferdig i 2004.
Kopi Luwak
Årlig produseres det ca. 250 kg kaffebønner av denne typen.
Tsjad under Sommer-OL 1968
Tsjad under Sommer-OL 1968. Tre mannlige sportsutøvere fra Tsjad deltok i friidrett under Sommer-OL 1968 i Mexico by. Det var andre gangen som Tsjad deltok i et OL, de vant ikke noen medaljer.
Flåtestad ungdomsskole
I 2006 hadde skolen ca. 270 elever fordelt på tre trinn. Skolen ble populært kalt "den digitale skole", grunnet at den lå langt foran på teknologi og IKT-bruk i skolehverdagen.
World Trade Center (1973–2001)
Terrorisme
Den 11. september 2001, klokken 08.46 (lokal tid) ble WTC I truffet av American Airlines flight 11  mellom 94. og 98. etasje. Fremdeles i den tro at det var en ulykke, rykket de fleste TV-stasjoner i området ut for å filme brannen som oppsto etter kollisjonen. Det ble også besluttet at det ikke var noen fare for liv i WTC II. Klokken 09.03 fløy United Airlines flight 175 inn i WTC II mellom 78. og 84. etasje. Etter å ha brent i 56 minutter (klokken 09.59) falt WTC II sammen foran verdens øyne. Klokken 10.28, etter å ha stått i 102 minutter, kollapset også WTC I. I alt 2749 mennesker ble drept i angrepet, 2.650 i WTC (inklusive 343 brannmenn som gikk inn i bygningene før de raste) og 99 personer i de to flyene (Ikke inkludert gjerningsmennene). 24 personer kom ut med livet i behold. 109 mennesker mistet livet da det nordlige tårnet falt over en mindre bygning, 153 mennesker klarte å komme seg ut av bygningen via nødutgangene før bygget kollapset sammen med WTC.
Flåtestad ungdomsskole
Skolen har fire baser. A, B, C og D. I basene er det elever fra 8. klasse, 9. klasse og 10. klasse. Flåtestad har egen kantine, der de selger rundstykker, salat, gjærbakst og drikke. Kantina drives av skolens elever, som lager og selger maten, og holder styr på økonomien, men etter at covid-19 kom har den stått urørt.
World Trade Center (1973–2001)
Terrorisme
Tårnene var bygget i stål, med vekten fordelt mellom bærende konstruksjoner i midten av tårnet og ytterveggene. Disse ble forent av gulvet i etasjene som var av stålrammeverk dekket av betong. I etterforskningen etter angrepet ble det hevdet at tårnene falt på forskjellig måte, men at likhetstrekk inkluderer at vrakrester (med stor hastighet) fra flyene delvis rev bort det brannhemmende laget som dekket bærende deler av stålkonstruksjonen. Det blir videre hevdet at heten fra brannen som fulgte (og som bare ble startet av drivstoff) svekket stålet, slik at det betongdekte gulvet løsnet fra reisverket i midten, og ytterveggen ble trukket innover og mistet sin bærende evne. Det blir dog ikke forklart hvordan gulv som allerede har løsnet fra veggen, etterpå kan trekke veggen innover. NIST (National Institute of Standards and Technology), den offentlige granskningen, har imidlertid ikke forsøkt å forklare hva som skjedde etter man kom til punktet «[...] Global collapse ensued». Man har simpelthen valgt bare å fokusere på hendelsene som førte opp til kollapsens begynnelse, men ikke selve kollapsen. Følgelig har ikke NISTs etterforskning gitt noen forklaring på hvorfor begge tvillingtårnene kollapset i tilnærmet fritt fall.
Flåtestad ungdomsskole
I desember 2009 ble Flåtestad ungdomsskole tildelt dronning Sonjas Skolepris 2009. I juryens begrunnelse for tildeling av prisen heter det at Flåtestad ungdomsskole vurderes som en komplett skole som makter å ivareta likeverd og inkludering på en overbevisende måte.
Flø
Flø er ei bygd i Ulstein kommune på Sunnmøre, cirka 8 kilometer fra kommunesenteret Ulsteinvik. Bygda hadde 186 innbyggere pr 1. januar 2018. Flø ligger værhardt til, rett ut mot havgapet og med dramatisk natur. Flø hadde tidligere egen skole, men tilhører nå Ulstein skolekrets, som dekker grunnkretsene Skeide, Ulstein og Flø. Flø er et populært sted for blåturer, blant bedrifter i nærområdet.
Flåtestad ungdomsskole
31. januar 2020 var rektor Anne Britt Gillebo Kallebergs siste dag før pensjon.
Flø
Kultur
Flø har sitt eget idrettslag, Flø IL. 16. november 2008 hadde gallerist og fotograf Hugo Opdal i kunstgalleriet Studio Hugo Opdal, salgsutstilling med 22 verk av den verdensberømte britiske kunstneren Damien Hirst. Mange store navn har hatt utstillinger i Studio Opdal på Flø. Bla Elmgreen & Dragset, Bjarne Melgaard.
Den årlige kunstvalen Go with the Flø, ble første gang arrangert av galleriet i 2010, og har siden satt Flø på det internasjonale kunstkartet.
World Trade Center (1973–2001)
Terrorisme
Av de drepte befant de fleste seg over kollisjonspunktene, ute av stand til å ta seg ned de ødelagte og røykfylte trappeoppgangene i de sentrale delene av tårnene. Likevel overlevde 18 mennesker som befant seg over krasjpunktet i et av tårnene på mirakuløst vis og klarte å ta seg ned.
Etterforskningen viste også at fordi det bare var tre nødtrapper i hvert av tårnene, ville en fullstendig evakuering av tårnene tatt over fire timer hvis alle de 50 000 (det var 14 000 i tårnene den dagen) som hadde sine arbeidsplasser der hadde vært på jobb. Det ble anslått at mange tusen flere mennesker kunne ha mistet livet hvis det hadde vært tilfelle.
Burnley
Byen vokste opp omkring industrivirksomhet på 1800-tallet. Det var særlig tekstilindustri som var viktig, og da denne møtte nedgangstider førte det til høy arbeidsledighet i Burnley. I 2001 oppsto det ved flere tilfeller uroligheter i byen som en følge av sosial nød og spenninger mellom forskjellige folkegrupper, spesielt mellom hvite og asiater. British National Party har hatt økende oppslutning i lokalvalg, mye på grunn av utbredt fattigdom i flere bydeler, mens den forholdsvis store andelen av befolkningen som kommer fra Asia føler at de blir presset inn i byens aller minst privilegerte områder.
Idrett
Burnley FC har spilt på Turf Moor siden 1893, og var en av klubbene som grunnla The Football League.
Filmåret 2010
Filmåret 2010 er en oversikt over lanserte filmer, utdelte priser og døde filmpersonligheter i 2010.
Mest innbringende filmer
Denne seksjonen lister de mest innbringende filmene som ble først utgitt i USA i løpet av 2010, og er sortert etter totalomsetningen til filmene på verdensbasis.
Mest sette filmer i Norge
Følgende filmer er de mest sette på kino i Norge. Listen er sortert etter antall besøk siden 1. januar 2010, men den kan inneholde filmer som hadde premiere før 2010.
Filmutgivelser i 2010
Denne listen dekker filmer som skal bli utgitt i løpet av 2010 i Norge.
Peter Gantzler
Peter Gantzler (født 28. september 1958) er en dansk skuespiller.
Han er kjent fra en lang rekke filmer fra 1990-tallet og fra fremtredende roller i TV-serier i samme periode. Han er særlig kjent for rollen som Mike i Taxa, den veike Jørgen Mortensen i Italiensk for begyndere, tittelrollen i  Dommeren og onkelen i de to første nyinnspillinger av filmene om Min søsters børn.
Biografi
Peter Gantzler studerte opprinnelig dansk på Københavns Universitet, men byttet til Statens Teaterskole i København, hvor han avsluttet sin utdannelse i 1990. Siden har han opptrådt på tallrike teatre i København-området, men det er på TV og film, han har fått sitt store gjennombrudd.
Han er gift med skuespilleren Xenia Lach-Nielsen, som han har en datter med.
Autodesk
Autodesk Inc. er et amerikansk IT-selskap, etablert i 1982, som har som formål å lage programvare for todimensjonal tegning og tredimensjonal modellering. Selskapet har hovedkontor i California, USA, samt en del regionale kontorer i Europa, Russland, Australia og Asia. Autodesk er mest kjent for programmet AutoCAD, som er det mest utbredte programmet på verdensbasis for produksjon av både todimensjonale tegninger og tredimensjonal visualisering.
Autodesk har også en del tyngre programverktøy, hvorav flere bygger på AutoCAD, for konstruksjon, arkitektur, VVS, elektro og røranlegg (piping). Det finnes også Autodeskprogrammer for bl.a. oppmerking av landområder og produksjon av kart. I de seneste årene har Autodesk også rettet fokus mot produkter for media og underholding. Autodesk Inventor Suite og Autodesk Inventor Professional er Autodesks flaggskip innen mekanisk design.
Nattvipere
Nattvipere er en slekt i hoggormfamilien som er utbredt i Afrika sør for Sahara.
De er tradisjonelt blitt regnet som søstergruppen til resten av hoggormfamilien, og er derfor blitt plassert alene i underfamilien Causinae. Molekylærgenetiske studier viser derimot at nattviperne hører til blant hoggormene i underfamilien Viperinae.
Arthur Turner
Turner spilte på det britiske laget Upton Park F.C. under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. Upton Park F.C. spilte kamp den 20. oktober 1900 mot Club Française som de vant med 4–0. Tre dager senere beseiret det franske laget Université de Bruxelles fra Belgia med 6–2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.
Struen
Struen er ei naturlig båthavn i Bremanger mellom Dalevatnet og Bremangerpollen. Bremanger fiskeri ligger her. I 1884-1885 ble det bygget en kanal mellom Dalevatnet og Bremangerpollen. Arbeidet ble fullført i april 1885. Kanalen kostet beboerne i Dalen og på Senneset 2778,40 kr., inkludert 224 arbeidsdager a kr. 1.60 = 358,40 kr. Fylkesvei 571 (Sogn og Fjordane) tar av fra fylkesvei 616 ved denne kanalen.
Variasjonsbredde
Variasjonsbredde er differansen mellom største og minste observerte verdi.
Teaterslag
Et teaterslag er en konflikt mellom tilskuergruppene, eller mellom tilskuergruppene og aktører under en teaterframvisning. Vi har et teaterslag når konfliktene kommer til uttrykk gjennom vedvarende og omfattende tilrop, kasting av gjenstander og slagsmål med flere deltagere på begge sider.
Ubaldo Aquino
Ubaldo Aquino Valenzano (født 2. mai 1958) er en tidligere paraguayansk fotballdommer som er mest kjent for å ha dømt to kamper i fotball-VM 2002.
Han dømte også Confederations Cup i 1999, hvor han blant annet dømte bronsefinalen mellom og  og Copa América i 1999 og 2001 hvor han dømte finalen mellom  og.
Kamper i VM
VM 2002
Peter J. Katzenstein
Peter Katzenstein (født 17. februar 1945 i Hamburg) er Walter S. Carpenter jr.-professor ved internasjonale studier ved Cornell University. Katzenstein har akademiske grader fra London School of Economics, samt doktorgraden fra Harvard University. Han er regnet som en av de mest innflytelsesrike akademikerne innenfor internasjonal politisk økonomi-grenen av statsvitenskap.
Katzensteins akademiske hovedområde er asiatiske (spesielt japanske) og europeiske (spesielt tyske) roller og normer innenfor internasjonale relasjoner (IR). Herunder er hans arbeider konsentrert om studiefeltene kultur, religion, identitet og regionalisme i det mellomstatlige systemet.
William Quash
William Francis Patterson Quash (født 27. desember 1868, død 17. mai 1938) var en britisk fotballspiller som deltok under i de olympiske leker 1900 i Paris.
Quash spilte på det britiske laget Upton Park F.C. under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. Upton Park F.C. spilte kamp den 20. oktober 1900 mot Club Française som de vant med 4-0. Tre dager senere beseiret det franske laget Université de Bruxelles fra Belgia med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.
Bjørn Dahl
Bjørn Dahl er navnet til flere personer: